Na temelju članka 107. Zakona o odgoju i obrazovanju u osnovnoj i srednjoj školi (Narodne novine br. 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 7/17., 68/18., 98/19., 64/20, 151/22., 155/23 i 156/23.) Osnovna škola Josipa Jurja Strossmayera, Trnava raspisuje

**NATJEČAJ**

**za popunu radnog mjesta**

1. Tajnik/ica – 1 izvršitelj na neodređeno, puno radno vrijeme (40 sati tjedno).

Mjesto rada: Braće Radića 1, 31 411 Trnava

UVJETI:

Osim općih uvjeta sukladno Zakonu o radu kandidati trebaju ispunjavati i posebne uvjete utvrđene člankom 105. Zakona o odgoju i obrazovanju u osnovnoj i srednjoj školi (Narodne novine br. 87/08., 86/09., 92/10., 105/10., 90/11., 5/12., 16/12., 86/12., 126/12., 94/13.,152/14., 07/17., 68/18., 98/19., 64/20, 151/22, 155/23 i 156/23.).

Poslove tajnika može obavljati osoba koja je završila:

1. Sveučilišni integrirani prijediplomski i diplomski studij pravne struke ili stručni diplomski studij javne uprave,

2. Stručni prijediplomski studij upravne struke, ako se na natječaj ne javi osoba iz točke 1.

U radni odnos ne može biti primljena osoba za koju postoje zapreke u skladu s odredbama čl. 106. Zakona o odgoju i obrazovanju u osnovnoj i srednjoj školi.

Na natječaj se mogu javiti muške i ženske osobe u skladu sa Zakonom o ravnopravnosti spolova („Narodne novine“ broj 82/08. i 69/17.)

**Uz vlastoručno potpisanu prijavu** kandidati trebaju priložiti:

- životopis,

- diplomu, odnosno dokaz o stečenom stupnju obrazovanja ( preslika ),

- dokaz o državljanstvu,

- uvjerenje nadležnog suda da se protiv kandidata u RH ne vodi kazneni postupak u smislu članka 106. Zakona o odgoju i obrazovanju u osnovnoj i srednjoj školi (ne starije od dana objave natječaja ),

- elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje ne starije od dana objave natječaja.

Kandidatom se smatra osoba koja podnese pravodobnu i potpunu prijavu i ispunjava opće i posebne uvjete iz natječaja.

Nepravodobne i nepotpune prijave neće se razmatrati.

Osoba koja ne podnese pravovremenu i potpunu prijavu ili ne ispunjava formalne uvjete iz natječaja ne smatra se kandidatom prijavljenim na natječaj i ne obaviještava se o razlozima zašto se ne smatra kandidatom natječaja.

Navedene isprave odnosno prilozi dostavljaju se u neovjerenoj preslici i ne vraćaju se kandidatu nakon završetka natječajnog postupka.

Prije sklapanja ugovora o radu odabrani kandidat dužan je sve navedene priloge odnosno isprave dostaviti u izvorniku ili u preslici ovjerenoj od strane javnog bilježnika sukladno Zakonu o javnom bilježništvu ( NN 78/93., 162/98., 16/07., 75/09., 120/16., 57/22.).

Za kandidate prijavljene na natječaj koji ispunjavaju formalne uvjete natječaja provest će se vrednovanje u skladu s Pravilnikom o načinu i postupku zapošljavanja u Osnovnoj školi Josipa Jurja Strossmayer, Trnava, a poziv će se objaviti na web stranici škole.

Kandidati koji se pozivaju na pravo prednosti pri zapošljavanju prema posebnom zakonu, dužni su uz prijavu na natječaj pozvati se na to pravo i priložiti svu propisanu dokumentaciju prema posebnom zakonu i imaju prednost u odnosu na ostale kandidate pod jednakim uvjetima.

Kandidati koji se pozivaju na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji („Narodne novine“ br. 121/17., 98/19., 84/21. i 156/23.) pozivaju se da prilikom prijave na natječaj osim dokaza o ispunjavanju traženih uvjeta, prilože i dokaze propisane člankom 103. st. 1. Zakona o hrvatskim braniteljima iz Domovinskog rata i članovima njihovih obitelji, dostupne na poveznici Ministarstva hrvatskih branitelja:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Kandidati koji ostvaruju pravo prednosti pri zapošljavanju prilikom prijave na natječaj dužni su pozvati se na to pravo.

Kandidati koji se pozivaju na pravo prednosti pri zapošljavanju sukladno članku 48. Zakona o civilnim stradalnicima iz Domovinskog rata ( „Narodne novine“, br. 84/21.) pozivaju se da prilikom prijave na natječaj osim dokaza o ispunjavanju traženih uvjeta, dostave i sve dokaze o ostvarivanju prava prednosti prilikom zapošljavanja propisane člankom 49. st. 1. navedenog Zakona, dostupne na poveznici Ministarstva hrvatskih branitelja:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidati koji se pozivaju na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom ( „Narodne novine“, br. 157/13., 152/14., 39/18. i 32/20.) dužni su u prijavi na natječaj pozvati se na to pravo, te priložiti sve dokaze o ispunjavanju traženih uvjeta, kao i dokaz o invaliditetu.

Kandidati koji se pozivaju na pravo prednosti pri zapošljavanju sukladno članku 48.f. Zakona o zaštiti vojnih i civilnih invalida rata ( „Narodne novine“ br. 33/92., 57/92., 77/92., 27/93., 58/93., 02/94., 76/94., 108/95., 108/96., 82/01., 103/03., 148/13. i 98/19.) dužni su uz prijavu na natječaj priložiti sve dokaze o ispunjavanju traženih uvijeta i potvrdu o statusu vojnog/civilnog invalida rata i dokaz o tome na koji je način prestao prethodni radni odnos.

Prijavom na natječaj kandidat daje privolu Osnovnoj školi Josipa Jurja Strossmayera, Trnava da se njegovi osobni podaci obrađuju, objavljuju u digitalnom obliku te čuvaju u svrhu provođenja javnog natječaja za zapošljavanje.

Natječaj je otvoren 8 dana od dana objavljivanja.

Natječaj je objavljen na stranicama Hrvatskog zavoda za zapošljavanje, oglasnoj ploči i web stranici škole 10.06.2024. i traje do 18.06.2024.

Prijavu s potrebnom dokumentacijom dostaviti pisanim putem, poštom u zatvorenoj omotnici s naznakom „ Prijava na natječaj - tajnik škole “, na adresu:

Osnovna škola Josipa Jurja Strossmayera,

Braće Radića 1, 31 411 Trnava

Kandidati će o izboru biti obaviješteni putem web stranice Osnovne škole Josipa Jurja Strossmayera, Trnava.

Ravnateljica: Katica Vračević, dipl.uč.

KLASA: 112-01/24-03/03

URBROJ: 2121-24-24-1

U Trnavi 10. lipnja 2024.